බේරුවල- කරඳගොඩ- බුබුලවත්ත ප්‍රදේශයේ පදිංචි 18 හැවිරිදි තරුණයකුගේ මළ සිරුරක්, පදිංචි නිවස ආසන්න රබර් වත්තක කුඩා රබර් ගසක අත්තක ගැට ගැසූ ලණුවක එල්ලලෙමින් තිබියදී  අද (21) සොයාගෙන තිබෙනවා.මෙය සියදිවි හානි කර ගැනීමක් ද ඝාතනය කර එල්ලා දැමීමක්ද යන්න පශ්චාත් මරණ පරීක්ෂණයෙන් පසු හෙළි කරගත හැකිවනු ඇතැයි පොලිසිය පවසනවා.මෙසේ මියගොස් ඇත්තේ බුබුලවත්ත ග්‍රාම නිළධාරී වසමේ පදිංචි වරකගොඩ තරංග ලක්‍ෂාන් නැමැති තරුණයක්.ස්ථීර රැකියාවක් නොමැති දෙමාපියන් සමග නිවසේ ජීවත්වන මෙම තරුණයා අධ්‍යාපන කටයුතු ද අතරමග නතර කර ඇති අයකු බව ද සඳහන්.19 වන දා මෙම තරුණයා නිවසින් ගොස් ඇත්තේ ආසන්නයේ වෙසෙන ඔහුට වඩා බාල වෙනත් මිතුරෙක් හමුවීමට යන බව මවට පවසමින්.එහෙත් ඔහු නැවත නොපැමිණි බව සඳහන් කර මව පොලිසියට පැමිණිලි කර තිබෙනවා.බේරුවල- කරඳගොඩ- බුබුලවත්ත ප්‍රදේශයේ දරුවෙක්, ගලක ගසා මරා දැමූ සිද්ධියක් මිට කලකට පෙර වාර්තා වූ අතර එම නඩුවේ සාක්ෂිකරුවකු ලෙස මෙසේ මියගිය තරුණයාගේ අයියා කටයුතු කරන බවද සඳහන්.මිට අමතරව අප වාර්තාකරු පවසන්නේ මියගොස් සිටි තරුණයාගේ පුරුෂ ලිංගයෙන් ලේ මිශ්‍ර ශුක්‍රානු වැගිරෙමින් තිබූ බවයි.නිල්පැහැ නයිලෝන් නූලක් රබර් අත්තේ පටලවා එහි අනෙක් කෙලවර ගසේ බඳේ ගැටගසා තිබු අතර අඩි 9ක් පමණ උසින් ලනුව පටලවා තිබු බව සඳහන්.මියගිය තරුණයාගේ ඇඟිලිවල සිරීම් තුවාල තිබු බවද වාර්තා වනවා.